અગસ્ત્ય ઋષિ કોદાળી અને કુહાડી જેવાં બે સાધનો લઈને નીકળી પડ્યા. તેમણે કોદાળીની મદદથી વિંધ્યાચલ પર્વત ખોદવાની શરૂઆત કરી. તેમના આ કાર્યમાં સ્થાનિક લોકોની ખૂબ મદદ મળી. પરિણામે ઘણા પરિશ્રમ અને સમયખર્ચ પછી દક્ષિણમાં જવાનો રસ્તો તૈયાર થયો. આ રસ્તો તૈયાર કરવાની આડે ગાઢાં જંગલો આવતાં હતાં. અગસ્ત્ય અને તેમને મદદ કરનારા લોકોએ કુહાડીની મદદથી ગાઢાં જંગલો કાપીને સાફ રસ્તો તૈયાર કર્યો. તેમણે પહાડ તોડ્યો હોવાથી તેમનું નામ પહાડ તોડનાર કે અગ-સ્ત્ય પડ્યું.